ky en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ky ky ky ky ky ky ky ky be ky ky ky ky ky ky ru ru ky ky kk ky ky ky ky ky ky ky ru ky ru ru ru ky ru ky ru ky ru ky ru ky ru ru ky ru ky ru ky bg ky ru ky ru ky ru ky ky ru ky ru ky ru ky ru ky ru ky ky ru ky ru av ru tt ru ru ru ky ru ky ru
"Агым", 19.02.10 - 9-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Акыркы убакта улуттук телеканалдын кечки программасында көрсөтүлүүчү көркөм фильмдердин астында "мага келиндер керек эле", "мага жигиттер керек", "мага телефон чалгыла, кыздар", "мага телефон чалгыла, балдар" деген бел суусу башына чыгып кеткен жаш өспүрүм балдар менен кыздардын каалоолору титр катары көрсөтүлүп турат. Бир жагынан улуттук телеканалдын азыркы жетекчиси Кайыргүл Орозбай кызын түшүнсө болот, балким ушинтип бир аз жарнама берип, аз да болсо тыйын таап алалы деген далалаты болушу ыктымал. Анткени азыркы убакта бардык эле мекемелерде, өзгөчө УТРКда каражат өтө эле жетишсиз. Бул проблеманы ар бир ишкана, мекеме өз алдынча чечкенге аракет кылышат. Бирок… Бирок улуттук телеканал - бул жөн эле ишкана же мекеме эмес да! Улуттук телеканал - бул Кыргызстандын жүзү, түшүнүгү, деңгээли, идеологиясы. Кыргызды кыргыз кылган Манас атабыздын арбагы. Кыргызды кыргыз кылган Чыңгыз агабыздын арбагы.Кыргыздын кылым карыткан улуу тарыхын жана бийик рухий дүйнөсүн изилдеген жана даңазалаган улуу инсандардын эмгеги, кыргыздын дөөлөтүн, кадыр-баркын жана каада-салтын ушул убакытка чейин көздүн карегиндей сактап жана калтырып кеткен ата-бабалардын, энелердин керээзи бүгүнкү күндө улуттук телеканал аркылуу акыл-эси токтоло элек жаш өспүрүмдөрдүн жыныстык каалоо-тилегине курман болуп олтурат…
Илгери, Акаевдин ашынган демократиясы гүлдөп турган убакта түнкү чет мамлекеттик телеканалдардан ыплас порносюжеттерди, орусча айтканда "чернухаларды" көрүүгө болор эле. Уул-кыздарыбызды канчалык аракет кылып ал балакеттерден сактасак деле болбой, бир жерден болбосо да бир жерден көрүп, угуп жүрүштү. Кийин ошол эле балдар көчөгө чыгып алышып "Бакиев кетсин!" деп ак үйдү, көк үйдү, улуттук телеканалды штурм менен алууга аракет жасашты. Анткени ашынган демократтардын түшүнүгү боюнча "өзүмдү өзүм билем, өтүгүмдү төргө илем" деген идеология алардын куралы да, калканы да болуп калган. Албетте, мамлекет башчысы экономиканын жана коомдун табигый өнүгүү мыйзамын, элдин жашоо максатын, каалоо-тилегин жана аларды кантип ишке ашыруу жолдорун билбесе өзүн өзү билип, өтүгүн төргө илбегенде эмне кылат?
Кыргызда "Уул намысы - улут намысы, кыз намысы - кыргыз намысы" дешет. Анын сыңарындай, уул менен кызды намыстуу жана абийирдүү кылып тарбиялаш үчүн ар бир үй-бүлөдө, жалпы коомдо жана мамлекетте "Улууга урмат, кичүүгө ызат", "Кары келсе ашка, жаш келсе ишке", "Кызга кырк үйдөн тыйуу", "Адамды адам кылган эмгек, эмгек гана адамга бакыт алып келмек" деген түшүнүк, тартип, тарбия жана тазалык болуш керек.
Айтайын дегеним, "Назар" гезитинин 2009-жылдын 2-октябрдагы санында Кален Субанов мырзанын Дастан Сарыгулов мырзага жазган ачык каты мен үчүн абдан чоң таасирлүү жаңылык болду. Анткени, "Эмне үчүн ушунча (6-10 миң) кылымдан бери дүйнө жүзүндө канчалык өнүккөн цивилизациялар кыйрап, канчасы кайра жаралып жатса да үркөрдөй болгон кыргыздар эч бир кебелбестен бийик рухий дүйнөсүн сактап, бак-дөөлөт, кадыр-барк, каада-салтын арттырып, Манасын айтып, комузун чертип, Ала-Тоо, Ысык-Көлүн коргоп, Чыңгызын төрөп, айлана-чөйрөсү менен ынтымакта жашап келген жана жашап жатат?" деп ойлогондор жеке мен эле эмес, көп эле болсо керек.
Көрсө, кыргыздын бул касиеттеринин жандырмагы анын канында турбайбы!..
Эми кудай ушул касиеттерден айырбай, ич арабызда дөөлөтүбүз, эл арасында кадыр-баркыбыз арта берсин.
Ал эми улуттук телеканалга акыл үйрөтүүнүн деле кереги жок го. Анткени азыркы жаштар абдан сезимтал, акылдуу. Мындан ары улуттук идеологиянын жүзүн көрсөтүп турган бирден-бир телеканалда жогорудагыдай алешемдиктерге жол берилбес.
Ошондуктан мен "Агым" гезити аркылуу жалпы кыргыз элине, окурмандарга кайрылгым келет. Андан көрө колубуздан келсе, бир сом болсо да кошумчабызды жыйнап, жакшы каалоо-тилектерибизди айтып, УТРКнын жетпей жаткан жерине жеткизиш үчүн жалпы журтубуз менен жардам берели. Анткени, өткөн жылкы эл каттоонун жыйынтыгы боюнча Кыргыз Республикасында ушу тапта 5 млн. 363 миң адам жашайт. Демек, улуу-кичүү дебей ар бир үй-бүлө менен бир сомдон берсек - 5 млн. 363 миң сом болот. Эгерде дагы жетишпей баратса, биздин өкмөт өз милдетин аткарып, калганын төлөп берер деп ойлойм, соопчулукка…
"Ата Мекен" партиясынын мүчөсү:
"Ким тебелегенин ачык айтпайбы"
- Коомдук ишмер Дастан Сарыгулов "Айат-пресс" гезитине интервью берип, "…оппозициянын арасында кыргыздын нарк-насилин, адеп-ыйманын тебелеп, ошону менен өзүн кыйынмын деп эсептегендер бар. Ошолор кыргызды жетелеп, бактылуу келечекке алып барышмак беле?!" деген оюн билдириптир. Оппозиция өкүлү катары Дастан мырзага жообуңуз бардыр?
- Муну "дү-жүр" сөздөрдүн бири катары кабылдаганыбыз оң. Анча болуптур, Дастан Исламович кайсы оппозиционер кыргыздын нарк-насилин тебелеп атканын ачык билдирбейт беле. Айта албайбы, демек, мында кыпындай да чындык жок.
Жаманбы-жакшыбы, оппозиция колунан келгенин жасап атат. Албетте, иш болгон жерде кемчилик да болбой койбойт. Оппозиция бүгүнкү саясый агымды башка нукка буруп, өлкө келечегин жакшыртарына ишеничим чоң. Же өнүгүү үчүн илгеркидей башкаруунун уруулук системасына кайтып барышыбыз керекпи? Ошондо эле май көл, сүт көл заман орноп кетерине Дастан мырзага окшогондор кепилдик бере алабы?
Гүлнара ДЕРБИШЕВА, ЖК депутаты:
"Оппозиция компромисске барса болмок"
- "Эхо Москвы" үналгысы парламенттеги КСДП фракциясынын лидери Роза Отунбаеванын "тирешүүнүн аягы жакшылык менен бүтпөйт. Азыр президент оппозиция менен сүйлөшүүнү каалабай калды. Анын сөзү коркутуп-үркүтүү, түрмө болуп калды… Мамлекет башчысы өз убадасына турган жок" маанисиндеги пикирин ободон жаңыртты. Сиздин комментарий?
- Роза Исаковна бул маегинде өзүнүн жеке пикирин жана партиясынын позициясын билдирсе керек. Негизинен КСДП фракциясынын депутаттары оппозициялык багытты тутунушуп, кээде бийликти ашыкча каралап жиберишет. Менин жеке пикиримде, бийликти конкреттүү фактылардын негизинде сындаса гана оппозициянын аброю артат. Дегеним, Роза айымдын айткандары чындыкка анчейин коошпойт. Жаманбы-жакшыбы, элдин жашоосу оңолууда. Оппозиционерлер минтип бийликти бир беткей каралагандын ордуна, жетишкен ийгиликтерге да оң баасын берип, компромисске барса жакшы болмок. Кыргызстан үчүн оппозиция кандай күйсө, бийликтегилер деле өз өлкөсүн алардан кем эмес сүйөрүн унутпасак.
"Курманжан датка"коомдук фондунун төрайымы:
"Ачык кат атайын уюштурулган"
- Алымбек датка менен Курманжан датканын урпактарынын мамлекет башчысына жолдогон ачык катында "Мен президенттин кабыл алуусунда болгонмун. Менин айтканымдай болот. Курманжан датка меники, эч ким ага жолой албайт!", "Бетиң барбы, Датка энеге акча бербейсиңби?", "Менин сөзүмдү укпагандыгы үчүн Ош облсотунун мурдагы төрагасы К.Бөкөев, Кара-Суу райондук сотунун төрагасы Т.Суранбаев, аталган райондун мурдагы судьясы Р.Жусуповду кызматтан кетиргенмин" сыяктуу кебиңиз менен ар кимден акча сурап, тиричилик өткөрүп жүргөнүңүз айтылат. Кайрылуу катында келтирилген фактылардын канчасы чын да, канчасы калп?
- "Ачык саясат" гезитине жарыяланган ачык кат атайын уюштурулган. Анын артында үлкөн мамчиновник турат. Ал эми Курманжан датка эненин Асанбек Абдукапаров аттуу урпагы "Асхет" корпорациясында эмгектенет. Аталган ишкананын башдеректиринин иниси Батыр Атамбаев 2008-жылы сиңдимди машинасы менен коюп кетип, натыйжада ал каза тапкан. Ошондон бери бул окуяга чекит коюула элек. Далилсиз ачык каттын жазылышына да ушул окуя түрткү болушу ыктымал.
Президенттин кабыл алуусунда болгонумду мактанып айтмак турсун, а кишиге кире албай жүрөм. Мен бирөөдөн акча сурамак түгүл, өзүмдүн үй-бүлөмдүн эсебинен бей-бечараларга жардам берип атпаймынбы. Эң кызыгы, мени "үч-төрт сотту кызматтан кетирдим" маанисинде мактандырып коюшуптур. Сотторду кызматка дайындап же аларды кызматтан мен алмак белем. Бирок, өлүм болгон жерде соодалашкан сотторду соттор өздөрү тазалап атышат. Бул акыйкат көрүнүш. Мына ушуну жакшылап түшүнүп алгандары оң.
Эгемендикке ээ болгондон бери Курманжан датканын урпактары бир дагы иш жасабады. Аларга салыштырмалуу биздин фонд датка эненин өмүр баянынан бери изилдеп, опол тоодой эмгек кылдык. Ага коомчулук күбө.
Ачык катты жаздырган Турсунай Өмүрзакованын максаты - 15 жылдык тарыхы, 20 миңдей мүчөсү бар "Курманжан датка" фондун тартып алуу. Бирок, мындай кадам жасоого алардын моралдык укугу жок.
кыргыз тилиндеги гезит "Агым"
email • архив • редакция
"Импульстун" кыздары "линиясын" ачса, иштин бүткөнү
Айтчуну айтууга дагы да кеч эмес
Чегара азабы же ала допучандардын айбаттуу саясаты
Алган жакшы, кайтарганды да ойлогула
Улугбек ОРМОНОВ, ЖК депутаты:
"Мага өз дүнүйөм жетиштүү"
Айдаркенге көз кызарткандар көп
Барга да, жокко да кайыл Баткенде
Улуттук телеканалдын идеологиясы ушундайбы?
Айыл чарбасы боорун көтөрбөсө, эл эзели жакырчылыктан чыкпайт
Оңтоюн таап ойногон, ок жыгач окшойт мыйзамың!
"СЕРИАЛДЫН" СЕРИЯСЫ БҮТЧҮДӨЙ ЭМЕС...
Отуз тил билген орошон талант
"Көгөргөн "нанды "көргөнгө зар "болгонбуз"
Сырты жалтырак, ичи калтырак үйлөр, айласы кеткен архитектура
Дарт канча болсо, дабаасы да ошончо
Ит итти, ит куйругун жумшагыча иш бүтөт
Буруттун сөзүн "буудайдай" терген Буудайбек
Баатыр энелер кайдан чыгат?!
Объявление о проведении теста на знание корейского языка, EPS-KLT.